
VEČERNJE ZABAVE. 


i. 

„Nezadovoljnim biti“ ušlo je n modo. 
Mnogi tomu niti uzroka neznade. Dogadjaji od 
godine 1850 istina je, donesoše nam toliko novi- 
nah, i to nenadanih novinah, ' da svaki Hervat #) 
dosti toga imade, sverhu česa se tužiti mora. — 
Velikom stranom podali i pružili smo ruke za 
uvadjanje ovih' novoslih; .. velikom stranom sami 
smo uvoditolji dan danas.. Uzderžanju i ustro¬ 
jenja sadašnje Austrie mnogo pripomogoše Hčrvati. 
Pa sada mnogi od pnih, koji su riečju i činom 
podpomagali stvarati novu cielokupnu Austriti, ne¬ 
zadovoljni su; možebit što vide da nije sgrada 
politička izpala polag osnovah njihovih; — mo¬ 
žebit, što nije shodna zahtievanju i značaja razli- 


# ) Pod imenom: 
Slavonce. 


Hćrvatah razumievam takodjer: 

%• 

čilih narodah Austrijskih?.. Možebili, što Austria 
nedčrži ono, što karta od 4. ožujka obećava? 
Možebiti, što mnogi nije dobio čast, ili kerst kog 
je tražio ? ... Tko bi znao, tko bi sudio unular- 
nost čoviečjeg serdca? Nije li serdce svako manje 
više strastjam podverženo? Nevijali se burom 
života tierano sad ovamo sad onamo ?.. 

Nezadovoljstvo Hervatah jako i veliko jest; 
nu nezadovoljstvo Hervatah sasvim druge naravi 
je cd onoga, koje vlada u Niemačkoj, Francezkoj 
i u obće u onom cielom svietu, kojeg mogu na¬ 
zvati: Kdnigsfresser! Modem ovakovo ne¬ 
zadovoljstvo umielno uciepljeno je u one stranke 
najnižjega i najsiromašnijega puka, koj politička 
ustrojenja presuditi nije kadar. Politika riedko 
kada ima stalnih i čverstih načelah; ona se ravna 
polag različnih, nenadanih dogodjajah; čestoputah 
se diplomati sastaju, da ovo ili ono proizvedu,. . 
pa stigne savietovanja neprevidjeni dogodjaj,... 
i eto politika se raienja.. Tako zvani usrieći- 
telji puka snivaju o jednakosti i slobodi i slikaju 
svojim slušateljem nedokučivo stanje; nepromisle, 
da ono, što obećavaju i naučaju, izpunili nemogu; 
tako puno glavah pada, puno životah umire, što 
bi drugačje vriedno bilo, da živi.... Moć je a 

dragih rukuh, koje ja čversto derže po niešto sebi, 
po niešto drugim na korist.. Takovih prepiranjah 
biaše a priašnjih viekovih, pa sviet nije zadobio, 
što je tražio, niti neće. nikada zadobiti. Sam u 
sebi krivnju nosi. čoviek ostat će oviek čoviek... 
sdm sebi nepriatelj najvećji!... 

Proti onim, koji su nezadovoljstva pravi ili 
namišljeni uzroci, množina se uzdiže, na nje mer- 
zi, na nje svu krivnju nesrieće svoje baca, nji¬ 
hove uredbo proklinja, zakone gazi i ništa više 
za sveto nederži. Tim načinom se podkapa cieli 
savez družtva čoviečanskoga, narušava se temelj 
srieće zemaljske i radja se metež i nesporazum- 
lenje, kojega kraj i konac previdjeli se nemože.. 
Razuzdanoj strasti medju opisali nemoguće postaje, 
i sve, bilo krivo, ili pravo, bilo dobro ili zlo, bilo 
plemenito i kriepostno — u blato se vuče! Zem¬ 
ljak proti zemljaku se diže, brat brata napada, 
otac proklinje sina, * žena izdaje muža ... sve je 
raztergano, uništeno 1 .. Parlamenti, skupštine, i 
sabori kroje systemc, risaju carstva i republike, 
i prie sveršetka svoga raztiera ih baklja rata do¬ 
maćeg i pruža priliku tretjemu, koj ih podjarmi. 
Što jedni doma, za se stvorit kane, to im oduzme 
susied;. jedan narod drugomu ruke veže, i dočim 

druge tlači, te stan im ruši, njemu to isto od dru¬ 
gih doma biva! Množtvo nikad samostalno neradi, 
već je vodi sebičnost pojedinacab, sad ovamo, sad 
onamo, i uviek jedne proti drugim! 

Tužan ovaj položaj, u kom se sada Europa 
nalazi, velika je bolest, koja se težko izliečiti 
dade.. Mćrc je uzbunjeno, do dna pomiešano, 
koje će se nakon mnogih štelah opet ulišili, i po¬ 
stati. . ko što prie biaše... Covieka uviek 
natrag vuče serdce, on želi ostati kod navade 
svoje. Niemačka zemlja nije nikada bila složna, 
jedna, velika deržava. Duh starih Landgrafah i 
Herzogah sada jošle živi, i baš u tom, da sloga 
Niemacah u jednu cielost političku tolikim je tež- 
koćam podveržena, pokazuje značaj njihov, koj ih 
vuče na neslogu. — Rusia srietnija je možebiti 
sada, dok neograničenom podanostju svog vla¬ 
dara sliepo sluša, .kano da se pretvara u novu 
formu narodu neobičnu. — Francezka od niegda 
kraljem podvergnula u republiki neće ni mirna ni 
velika bili. 

Badava se napinjaju oni elementi, koji su 
politički enervirani, koji su 'finoćom običajah po- 
mekšani, koji od prenapete mudrosti nezdravi su. 

Badava napinanje ostarielih narodah earopejskih, 
a njih neima više soka, nego da svoja oda š njim 
goje;., omladit se iž njih neće ništa. 
Množtvo nezadovoljnih Niemacah i Francezah obi¬ 
lazi po svietn, i uznemirava nevino i bezbrižno 
siedećeg. a krugu svojieh gospodarah; baca iskru n 
barut i nije u oganj! Niemci nezadovoljni 
sn!' Ta njihova duodez kraljestva nisu sada za¬ 
početa !... ona su početa sa postanjem možebiti 
naroda momačkoga. Konstitucionalne slobode bile 
su Niemcera dane; oni su se uživali slobode svo¬ 
je;.. nu njihove transcendentalne spe- 
kulacie vodile su ih na theoretičko razmatranje 
i ustanovljenje dćržavno političkih znano- 
stih, u broj naučiteljah narodnih stupila je ciela 
vojska Doktorah i Professorah,... a iz 
cieloga meteža porodio se je Parlament u Frank¬ 
furtu i Erfurtu, koj ,,der deutschen Griind- 
lichkeit“ ni malo na čast nesluži. Niemac 
Niemca izdaje, Niemac Niemca tlači. 
Niemačka literatura cvate, umietnosti, obertnost, ter- 
govina i dobrostanje naroda na visokom su stepe- 
nu; jezik pako niemački daleko -razširen. Svuda sn 
se uvukli ljudi i običaji niemački; i dočim žele u 
svakom kutu udomovili se i gospodariti, domaća im 
se ruši kuća... Tko im je kriv ?.. Sami sebi... 

Francezi su prošli kroz sve phase političkog 
života. Jednom kralju odsiekoše glavu, i uništivši 
Aristokraciu došli su putem kervavim u željena 
republiktr; koja silovitim načinom stvorena porodi 
još većjeg samosilnika, onog Cara velikog, koj 
neizmjernim talentom ukriepljen pod jaram svoj 
spravi Franceze i nakiti ih slavom i čestjom; — 
poslie toga prolieraše dva Kralja i stvoriše opet 
republiku, u kojoj kano u kulminacii svojih željah 
živu... u nemiru i nezadovoljstvu!.. 
čoviek i nehotice pita: „Šla bi radi ovi 
ljudi ?“ 

Oholi su i gizdavi, od dobrote nisu znali šta 
bi činili, pak su opali, kano zli Angjeli!. .. 

II. 

"S onimi Hervati, koji su zato nezadovoljni, 
što to n novinah čitaju, nederžim.. Pravo i te¬ 
meljito nezadovoljstvo naše neizvira iz sanjariab, 
nego iz 'ozbiljnih ranah, koje de facto obstoje. 

Mi smo narod od mnogo viekovah u konsti- 
tucii živući; učni uplivati slobodnim načinom u 
admimstracin našu domaću. 

Nada Konstitucia nam je uzeta i sva prošast- 
nost historička uništena. — Autonomia Županiah 
je prestala; narod je izključeu od opliva u životu 
političkom; novo činovničtvo stenja pod jarmom 
birokraličkim; putem patentah nam se zapovieda; 
porez se pravi, vojaci se uzimlju brez pitanja; 
štempel se uvadja, Verzebrungssteuer pred vra¬ 
tima stoji; žandarmeria nas maltretira; kuće naše 
županijske su nam uzete: prava nova, nepoznata, 
nenavadna nam se prepisuju, i inostrani dolaze, 
da nas ravnaju; vlada nam povjerenje neukazuje; 
sabor zabranjuje; i pod zaštitom centralizacie 
niemčino uvadja. 

Zašto to biva ? Jesu li to Hervati zaslu¬ 
žili ?.. Oni Hervati, koji su prostodušno sa naj- 
većjim povierenjem za Austrie uzčuvanje dali 
ubijali toliko sinovah svojih; koji su branili 
kralja svoga i viernost svoju uzkazali ?.. Mi, 
koji nismo bili revoltanli, izgubili smo naša 
prava, koja su nam toliki kralji prisiegom 
utverdili. — 


Zaista rane ove težke radjaju nezadovoljstvo. 
Netražimo mi republike, nismo sanjari, nismo ne¬ 
zadovoljni, što to sada moda kod mnogih sa so- 

bom donosi, nego smo nezadovoljni, što nas kazne, 
o nismo kazne zaslužili! 

Od starodavne bratje naše ustavne Magjarah 
odriouli, njihovim nepravednim postupanjem razja¬ 
reni moradosmo ustali za obranu našeg narodnog 
života... Bralja se posvade, bratja se' pomire. . 
Nu sudbina odluči drugačje... ćuteći našu poli¬ 
tičku nezrielost, i videći da se za sada s Magjari 
prevelikom oholnostjom uzpaljenimi složiti nemo- 
gosmo, prislonili smo se nasliednim dčržavam au- 
strianskim, istinski i serdačna želeći, da se Austria 
uzderži, i da bude kano uzajemni savez austrijskih 
narodab čuvar i branitelj jedan drugomu... Ab- 
solutnim do onda pokrajinom podieljen biaše ustav 
i mi rekosmo, da savezu pristajemo tim načinom, 
da osim jednog skupnog iinancialnog i bojnog mi- 
nisteria naša starodavna prava netaknuta ostanu.. 
Našu domovinu uredili, i upravljanje rukovoditi 
želismo mi; — u suglasju naravski lako, da bi 
se uzderžanje Austrie sve većma utverdilo. — 
Zato su bili poklisari na Bečki sabor poslani, mi 
vrieme smeteno nedade činiti što bi triebalo; ma- 
kinacie Frankfurtistah bunile su Bečane, rat ma- 
gjarski buknu sve jaćje ... i sabor austrijski 
biaše raztieran. Na miesto njega dobismo Octroi 

od 4. Ožujka, a kom se krunovioi Hervalskoj osie- 
gprava obstojanje' domaćih starodavnih uredje- 
njah... Pa sada uzpćrkos svemu tomu, proti 
Octroi i proti volji našoj, proti glavnoj namieri 
našoj, brez pitanja našega namelju nam se za- 
vedenja, koja nikad nelražismo. Kako će to 
ministerium odgovorili... Nu gdie je odgo¬ 
vornost ?... 

Osim ovoga zla, koje u svom početku i te¬ 
melju veliku nam krivicu zadaje, vriedja nas način 
kojim se domovina naša organizira. Muževi veli¬ 
kom stranam nepraktični i s našimi dosadašnjimi 
odnošenji nepoznati (mogu inače posve vriedni 
bili) stoje na čelu zavodah ovih. Oni porUšiše 
sve, što do sada kod nas biaše, a novo stanje 
neznadu stvorili. Političke vlasti od juridičke 
odielenje na papira je dovćršeno, u istini pako 
obstoji jedno s drugim pomiešano. Sudovi dosa¬ 
dašnji su utergnuti, novi nisu ustrojeni. Šlempel 
je prepisan na za to sposobnih ni polriebnih činov- 
nikah neima. Porez stari je prestao, novi nije 
razpisan. Pieneznici su imenovani a kassah neima. 
Gruntovnice su odredjene, a voditeljah gruntovnice 
neima. Kotarski sudovi neimaju uzab, neimaju 
stanah, neimaju ćinovnikah; činovnici su više mie- 

secih brez plaće. Obćiae niša aredjene. Banska 
vlada zapovieda za se, Provizorium poreza za~ sa 
financie odsiek za se, pravosudna komissia za so, 
banski stol za se;... bez sporazamljenja; brez 
suglasja... Tko bi se razumio ?... Sve je po- 
miešano; i iz zemlje naše, koja biaše pod 
banskim viećem blažena i mirna, postade jedan 
Chaos 1.. 

Uredjenja ova nova tako su nesrietnim i tako 
nepopularnim načinom kod nas uvedena, d a u 
cieloj gotovo Hervatskoj neima niti 
jedne duše, koja bi ih obljubila i 
odobravala; niti će ih odobravati cie- 
la buduća generatia!.. Iž njih se nikad 
srieća za nas poroditi neće. Exotičke inslitucie 
ove morat će se attemperirati i primieriti obstoja- 
teljstvam i značajnosljam naroda našega. — Isti 
oni činovnici, koji se sada za službe nalieravaju, 
dočim ih zadobe, nezadovoljni su, niti neće nikada 
radostno ni s povierenjem služiti. Nikada i nikada 
se ministerium u tom obziru na Hervate nebude 
mogo osloniti, makar sve bajonette i Belagerungs- 
zustande u pomoć zvao.. Ni jedna duša hervat- 
ska se tomu priučiti neće. K tomu su mnogi od 
naših činovnikak višjih nepolitičkim i nepravim 

postupanjem sistemu i onako oeljubjenu još već¬ 
ina omerzili. 

Činovnici otajstvom birokracie okruženi na¬ 
roda se dine kano inostranci, koji su došli u slici 
plicah kukavicah pievajući piesme neugodne. Mer- 
zost pram uredjenjam ovim kod nas obće pod 
imenom „kranjskih" poznatim od praotacah na¬ 
ših n serdca nam je zasadjena; tim većma se 
Ijnlimo sada, kad nam se ono narivava, čemu smo 
se odprie rugali... Zato nije dvojiti, da neće 
stališ naš poslie sveršene organizacie još gorji 
biti... Činovnici kano disponibel truppa raz- 
miestjeni neće moći uspieli u izvoršivanju svojih 
službah, jer će im faliti glavni uviet, najme: po- 
vierenje naroda. Gledati moramo kako se 
mnoge i mnoge uredbe nepraktično podielivaju, i 
kako se ono, što bi moglo dobro biti, kvari.. 
Verbovni činovnici medju sobom su nesložni, u 
njih neima sporazumlenja, niti u cielom poslovanju 
jedinosti. 

Pa sad okrenimo oko na narodnost našu. 
ćutenje ovo sveto glavni je temelj života na¬ 
rodnoga. Občuvanje narodnosti bio je najvažniji 
nagon gibanja našega. Jeli će tko tvćrdili da je 

polag načela ravnopravnosti osieguraua ? .. Zar 
je u Beča zastupana ? Zar i može polag načela 
Cenlralizacie siegurna bili? Niemački jezik je 
vladajaći; Centralna vlada je niemačka. To, da 
nam se prevodi niemačkih patentab pošiljaju, to 
nas umirili nemože. Ta prevodi moraju biti, jer 
se narod nemože patentom za volju preokrenuti 
na Niemački; ali pravo diplomaličko za naš jezik 
je propalo.... Jeli se to za pravo kakavo sma¬ 
trati ima, da nam se dopušlja doma obavljali po¬ 
slove u domaćem jeziku? Ta to nam nitko za¬ 
braniti nemože, to se samo po sebi razumieva, to 
nam je bog podielio... Pak ip ( ak ni to nesloji, 
jer se i doma kod nas na mnogo miestah niemački 
pisati mora!.. Koliki je bio opor u spravišlih 
županjskib, kad je koj dopis magjarski sligo ?.. 
A sada još gorje stvar stoji. 

Položaj, u kog smo pali, nenaravski je i ne¬ 
pravedan; na njem se naša politička nslrojenja s 
uspiebom zidati nemogu. Naš narod je miran, 
dobar, on mnogo podnaša, nn dojti će nakon 
vrieme, kad više terpili nebude mogo, nebude 
hotio 1.. Na nadamo se od pravednosti našeg 
ustavnog kralja, da će on popraviti, što njegova 
vlada nepraktično čini. 

Pa dta hoće Austria činili, ako a svom duhu 
Niemačkom jakost i spasenje traži, i oči svoje uviek 
na Frankfurt obralja ? .. Neznadu li ona gospoda, 
koja kormilo u rukuh dćrže, da Auslria Vojvod¬ 
stvo je, malen komadić zemlje, koj brez krasno 
Italie, brez liepe i bogate Ugarske, i bez ullra 
viernih do sada čehah i Hervatah ništa nije nego 
prazna rieč u čislu velikih Carstvah europejskih.., 
Zar se u Beču neznadu ogledati na Peštu, na 
Varadin, Zemun, na Zagreb, Rieku i Ljubljanu ?.. 
Neznadu li oni, da se Pešte miliuni derže Slavja- 
nah i Magjarah, kojih medjusobni savez naravski 
težko će biti razlergali;.. neznadu, da se iz Ze¬ 
muna Beograd vidjeva, da je sa Varadinom Novi 
sad skopčan i Bačka i svo Serbstvo naše? da se 
iz Zagreba rieč čuje u Bosnu i Ljubljanu?., 
pak itako sva se politika mudra tamo sklanja, da 
će Austria u Niemačkom savezu glavnu zadaću 
svoju tražili, i š njim sebe ojačati, i u tom poslu 
veliki dio ili možebiti sve Slavjane svog Carstva 
upotriebiti... Naopako;.. da Austria misli za 
dalju budućnost svoju, — ne samo na bližnjih 
20 — 50 godinah — Austria bi većma uvažila 
Siavjanstvo; te bi izkusila, kad bi Slavjanom pri¬ 
liku dala, da bi muževi Slavenski bili to isto — 
i vide i bolje — činiti kadri, nego što čine sada 

niemački Organizatori;.. gdie se je već toliko— 
pata jasno ukazalo da Niemački Doktori i Pro- 
fessori verlo liepih Vorlesungah derže, i finih 
knjigah pišu,... ali da ništa jednostavnoga, ništa 
praktičkoga stvorili neznadn.. 

111 . 

Jadikovati, i Jeremiade pievati, -šla to basni ?. ► 
Nitko se neusudjnje usta otvoriti i muževnu rieč 
progovoriti. To je istina, za sada sve jošle šuti, 
javno i službeno ništa se nečuje, ali serdca su 
puna. Kod nas neima političkih stranakah, koje bi 
jednnkostjom načelah složene bile, s koje bi znale, 
što hoćedu. Nedostatak taj dulje vriemena ćulimo, 
nu elementah za to dosti imade... Mi se dosad 
nismo naučili na diplomatičkom polju natieravati; 
prostodušni od naravi neznadosmo postupanje fino 
izobražene politike, nu oštra škola života naučit 
će i nas. 

K ustrojenju političkih stranakah mnogo pri- 
donašaju novine. S našimi novinami nemože ni-., 
tko prav zadovoljan biti. Naše novine se povčrš-* 
no uredjuju; brez brižljivosli, brez truda. Agra- 
mer Zeitung sliepo je orudje vladino, ona sve 

odobrava, i hvali Sto vlada dini; bilo krivo ii pra¬ 
vo, o ostalom nikakovog značaja neima. — Na¬ 
rodne novine proti osviedočenja piša; ove kano 
novine vladine takodjer povierenja za sada nei- 
raaju n narodu; gdie kada čitamo štogod u duha 
narodnom pisanoga, ali ono je tako pisano, da je 
viditi, da nisn slobodne, neodvisne ruke, koje pišu* 
Siidslavvische Zeitnng blizu groba stoji; ona piše 
najvećma za Štajer i Korušku, i napunjava praz- 
noću svoju patenti i uredbami ministerialnimi, koje 
snio već prie čitali; šta doma biva, toga nezna. 
— Jedino još po malo narodni život uzdćržavaju 
Novine jugoslavenske; nu i ove se velikim siro¬ 
maštvom mnogi put odlikuju; što doma biva, to 
niti one neznadu; gdie bi to najglavnija zadaća 
biti morala, da iz domaćega političkoga života, 
makar još tak mali dogodjaji bili, izvadja stanje 
'javnoga mnienja, i promiene, miešanje, padanje i 
napriedak političkoga svieta domaćega, ko što 
thermometer pokazuje sve phase topline ili zime. 

Politički život' se samo ondio može razvili i 
ustanoviti, gdie narod ima priliku sloboduim vie- 
ćanjem uticati u obavljanje službenih poslovah; 
gdie imade javnoga života, tamo se mogu načela 
političkih muževah ukazati, i dielovanje strankab 

suditi, koje muževe od stanovitih načelah sliede; 
kod nas je to sad« uništeno, jer upravljanje po¬ 
slovah imat će činovnici u otajnih biroih (bure- 
auih) sakrito. Sabori pako bit će tako ustrojeni, 
(ako budu, i kada budu ?) da će se malo tko 
uplivom svojim u nje hvaliti. — Arislokracia je 
porušena; ona neiuože škoditi, istina, nu ncmože 
niti hasniti; ako je bila narodu — ili bolje jed¬ 
noj stranki njegovoj teretna — to ona biaše ta- 
kodjer vladi uviek na putu, jerbo se je nje zaradi 
mogućnosti njezine bojala; Aristokracia je branila 
svoja prava, nu zastupala je takodjer moćno in- 
teresse cielog naroda ; ona je porušena; pitam, 
V• šta je na njezino miesto stupilo?.. 

Jeli demokracia?. Gdie je? Šta čini 
sada?.. 0 njoj se ništa nezna.. Aristokracia 
biaše iz naroda proizašla, š njim skopčana, kroz 
mnogoverstne interesse uzko svezana bila je od 
naroda nerazdieliva, sad će se stvoriti burocra- 
t i a, koja hiljadoglavna hydra osobitu će načinjati 
kasto uviek od naroda odciepljenu. .. Dobro je, 
kad je Aristokracia pala, neka leži; sama si je 
kriva; nu oni, koji su ju rušili, dužni su, da iz 
podertinah njezinih, ili na miesto nje niešta drugog 
kriepkog stvore ; jer bo rušiti nije dosti, 
nego popravili, zidati valja. Ja 


Digitized by LjOOQle 



19 


neću nipošto, da branim feudalizam 
i Aristokraciu, samo žalim, da ondie, 
g d i e prie nešto biaše, sad ništa n e- 
v r d i m. Kamo li srieća, da mogu i sada jošte 
status et Ordines a spravište dojti, i tamo podie- 
livši sugradjanom svojim u pravednom razmierju 
deržavna prava i slobode — kao s bratjom svo¬ 
jom se posavietovati, kako bi se zlu doskočiti 
moglo.. Ako i gdie tak u slavenskom i oso¬ 
bito u jugoslavenskom narodu imade naravskoga 
nagona pram mirnom životu, družbenom susie- 
danju i patriarkalnim uredjenjam; lim načinom bi 
se bio na temelju našib predožujskib — razu¬ 

mio va se — vriemenu shodno primierenih — 
ufedjenjah razvio kriepki ustavno-narodni život 
koj nam je sad pretergnut, ko da nam je serdcc 
iz persiuh izvadjeno. 

Pitam sada jošte: kakovih trieba nđjvećma 
strankah političkih kod nas ? odgovaram: nika¬ 
ko v i h. I to zato, jer svako razdieljenje mnie- 
njah bi nas slabilo, i protivnikom većju jakost 
dalo. Nam trieba čuvati značaj slavenski i na¬ 
rodnost našu. U tom složimo svu silu našu. 

Politička svaka forma se promieniti može, i 
što danas imamo, sutra izgubili, a što danas 

Doimamo, šatra dobiti možemo, dogodovština 
nas oči. Nu narodnost izgubljena, značaj po¬ 
kvareni nikad više a izvornoj se čistoći zadobit 
nedade. 


IV. 


Kada goder mužu žena umre, makar da š 
njom dobro niti nije živio, ipako počne soze ro¬ 
niti, nariekati, i vapiti: „0 kak dobra biaše žena 
moja! nikad više neću takovu najti 1“ Tako i mi 
plačemo i vapimo poslie smerti našeg ustava i 
našib municipalnih pravah... Nu badava, što je 
umerlo, već oživiti neće. .. Niti nimalo neder- 
žim s onom klassom natražnjakah (reakcionerah) 
koji bi rado Congregatiodem Regni imati i sva 
ona Corollaria, koja iz one Congregatie sliediše; 
naša pokojna systema imadjaše mnogo dobra, 
glede jednostavnosti, slobodnog upliva u poslove 
deržavne i njih javnosti, zatim glede soborab i 
drugih skupštinah, nu imadjaše i velike pogrieške 
glede neodgovornosti činovuikab i izopačenog duha 
u plemstvu osobito višjem plemstvu, koje se je 
rodu svomu sasvim iznevierilo, i kqje se je nie- 
mački i francezki izobraženo — englezke navade 
višeputa smiešnim načinom sliednjuć — gotovo 

slidilo zvati se sinom svoga naroda. — Od pred- 
ožujske vlade Austrijske nevidjeni niti pogleda 
nedostojni, od Magjarah bogatstvom i silom kriep- 
koga daha domorodnoga nadkriljeni, — od sa¬ 
moga sebe pako kroz lienost i nehajsto zapušteni 
i zanemareni pali smo tako duboko, da smo jedva 
život narodni spasili; — što svakako samo neko¬ 
jim mužem, koji su literaturu našu obradjivali, 
zahvaliti imademo. Godina 1848 probudi i nas, 
gđie smo ‘u moderniziranom duhu ustali, te opo- 
jenim načinom nešta učinili, što nam je pribavilo 
samostalnost krunovine, i oslobodilo narodnost od 
jarma magjarskoga... Nu opojenost proj- 
de.. i mi smo u tricznosti našoj 
nezadovoljni... Istina, da imade¬ 
mo uzrok nezado voljnosti;.. ali da 
se sada promieni položaj naš, i da 
postane' onakav, kako ga mi želimo, 
mi bi ipak nezadovoljni bili, kano 
dietca zločesta, što zovu: l’enfant 
g a s ć — verzartelte Kinder. 

U nas neima dosti moralne vried- 
nosti; neima izobraženosti nit ljubavi pram 
znanostim. — Jeli možebiti netuži Hervat Hervata, 
neocčrniva, nespisava Hčrvat Hervata ? I d i t e u 

Beč pak pitajte, jeli ima u Daš oj zem¬ 
lji muža, komu nisu ovi kleti ocer- 
mtelji poštenje, dobro ime i sve 
sposobnosti uzeli? Jeli nesiede mnogi 
kroz Ijedne i miesece u Beču, tuže druge i ocer- 
nivaju zemljake svoje; prilizavaju se i nevratjaju 
se kući, dok službu sa sobom neodnesu. 

Jedan pod drugim jamu kopa, jedan je dru¬ 
gomu jalan; na čest svoju i čest naroda nijedan 
nemisli: — i kad sa službom nadaren i možebiti 
krizom „fiir Verdienste“ ukrašen doma dojde, 
onda tiranizira i tlači svoj narod; — kod nas 
visoki činovnik u to svoju jakost i kriepkost svoje 
časti postavlja, da podčinjene činovnike psuje, 
obćinstvo ugnjetava, on viče, larma i kune, ko 
što svaki seljan; tako čini politički, tako juridički 
činovnik; tako radi i onaj, koj nauča vieru božju, 
tako čini kapral kad pred frontom stoji, dok mu 
kasnije vrednost nepreuzme ćastnik, tako čini 
gensd’armes, tako zvani redar, koj bi morao izo- 
braženim blagim načinom čuvar biti zakona, i bra¬ 
nitelj proti svakom neredu i zločinstvu, tako 
sirovo i nefino radi sve kod nas. Nehasni tu 
tajiti, istina valja kazati. Pod sadašnjim 
ustavom i načinom opravljanja vo- 

liti će svaki pošteni i izobraženi 
Hervat a A u str i i, Štajeru, Kranj¬ 
skoj ili češkoj nego li uHervatskoj 
živiti, jer činovnici naši iz sirovo¬ 
sti i gizdosli i neznanosti velikom 
stranom položaj nesnosan i puno gorji 
čine. 

Zaista zla je zabava u samoći siediti i pro- 
mišljavati položaj naš, i posliedice, koje se iz 
njega poroditi moga. — Koje slike, koje uspo¬ 
mene, koje, smetnje nevidi oko vieštog domo* 
rodca ?... Što nas tieši. Jeli obećanje, da će 
se sabor zemaljski sazvati ?.. Jeli kriepkoća 
našega narodnoga života?.. Jeli izverstnost na¬ 
ših političkih karakterah ? .. Jeli bogatstvo našeg 
razterganog plemstva?.. Jeli neodvisnost i slo- 
bodoijabnost našeg gradjanstva ? .. Jeli izobra- 
ženost i radinost naše mladeži ?.. Jeli serdca 
naših snašah i dievojakah domoljobjem uzne¬ 
senih ?... 

i 

0 nepitajte, nepitajte; šta ću vam odgovo¬ 
riti ? .. tugu i žalosti Sabora imati nećemo tako 
skoro, niti nebi ništa dobra iž njega proizašlo; 
našlo bi se opet demokratah i vitezovah puno. 

koji bi na govorničkoj klupi liepe rieči declami- 
rali, na polju pako onom, gdie raditi 
trieba bi se za peć povukli. — 

U narodnom životu nevidim nikakove moći 
niti sile; sve je zaspano, bolestno i slabo. Na¬ 
rodni element necvate, u njegovom korenju čini 
se, da neima soka. Domorodnost ne stoj i 
samo u hčrvatskom pisanju i govo¬ 
renju već u ukupnom ponašanju ona- 
kovom, koje kod naroda osobiti nje¬ 
gov značaj u svakoj prilici jasno od*» 
likuje. 

Politički naši karakteri neizraženi su samo 

* 

obrisi, kano sjene, koji nikakovog saderžaja čver- 
stog ni stalnog neimaju. Kod nas svaki svemu 
služi, niti nezna, neće, ii se ueusudjuje svoje 
mnienje, svoje osviedočenje, i svoja načela prot- 
staviti sistemam protivnim. Nemislim reniten- 
tiom i oporom physičkim, nego načinom mu¬ 
ževnim, pametnim, putem onakovim, kojeg i 
protivnik štovati mora. 

Plemstvo naše od ono doba, od kad je pre¬ 
stalo rate sa Osmanom voditi, i odkada ja sablje 

svojih otacah na klin obiesHo, bacilo ili pogubilo, 
neima više svojstva i krieposti, koje sa pod ime¬ 
nom kriepostih i junačtvah plemićkih poznata bila; 
izčeznule sn pogrieške njihove, nn propale su 
i krieposti, sad ostade samo opakost, gdie 
gdie dobra volja brez jakosti, skoro svigdie si¬ 
romaštvo. 

Gradjanstvo i tako zvani sriednji stališ, koj 
bi imao glavna rolla igrati, kod nas niti neob- 
stoji. Kroz različne interesse privatne razdielju- 
je na sto komadah; sebe naosietja, niti neima poj¬ 
ma — većjom stranom — o tom, šio bi biti 
mogo i morao. Velika strana je niemačka, velika 
strana nikakova, a mala strana prava. Imućna 
sirana udara na pokvarenu Aristokraciu, siromašna 
se odlikuje prostotom i neznanstvom. 

Šta da velim ' o mladeži ? .. Koliko imade 
mladićah u plemenitom smislu domorodnih! ?.. 
Koliko imade poslenih, izobraženih ?.. Oni koji 
jesu brez života su; o njimi se nezna, da 
živu. Njihov duh je bojažljiv, serdce tiesno. 
— Bolestnih ot-acah bolestni su si¬ 
novi. 

Tako sa i žene i dievojke naše; cviefr 
brez mirisa. 

Dopustite mi, da odvratjam lice moje od tuž¬ 
nih slikah ovih, koje mi serdce režu. . 

Mi smo na zlom putp... Nećemo nikad tim 
načinom postati zviezda Jugoslavenstvu, što bi 
biti mogli, da se nismo uplivom tudjih elemenlah 
podali. Hervatom ostat će u ostalom 
velika zasluga, da su ideu probudili 
od Jugoslavenstva; idea će rasti, oži¬ 
viti, i druga Jugoslavenska će nas 
bratja s vriemenom nadkriliti. 

V. 

Naš narod hervatski veoma miran i dobro¬ 
ćudan je narod, koga je verlo lahko ravnati, samo 
trieba, da oni, kojim je ravnanje predano, pamet¬ 
no i pošteno se vladaju; ovo nezadovoljstvo, koje 
se kod nas posvuda ukazuje, prestat će s vrie¬ 
menom, jer će se napokon ljudi novostjam ovim 
priučiti, i uvidjati, da, ako nas je ministerinm i 
ranio, da nam nije jošte glavu odsieko. Što je¬ 
dan reče, drugi oporeče. Mnogo toga, što se 

sada uvadja, pokazat će sc in praxi, da nije shod¬ 
no ni valjano, pa će se promieniti; samo valja 
iskreno i muževno postupati, i svakom prilikom 
odkriti, gdie fali, i šta fali. Zavodi nesmiedu nas 
promieniti, nego mi ćemo, ako šta jesmo, i ako 
vriednosti imademo, kano živa reagentia zavode 
položaja našem neshodne razstaviti i promieniti, 
te oni će se napokon neizverslnostjom svojom sa¬ 
mi poterti. Naš puk nije izopačen; on je pun 
štovanja pram poglavarstvu, zato se nemira i ne¬ 
reda kod nas nije tak lahko bojati. 

Nu ... višjem stališem, koji imo izob ra¬ 
že n i li nose, njima trieba reda, njima trieba, 
da u školu dojdu, niti im nimalo oštra strogost 
neškodi... Škole, škole trieba našemu narodu, i 
samo tim načinom može danas sutra štogod iz 
nas biti. 

Nisu štovanja vriedni oni domorodci, koji (ili 
zato što mnogi nisu dobili, što žele, ili što 
gdiekoji neće služiti) sada se gizdaju i hvastaju 
govoreći: Mi smo slobodni ljudi, mi 
nismo carski ljudi, dočim ste vi 
(činovnikom kažu) carski robovi i 
neslobodni ljudi. 

Načelo ovo, koje a obće stati nemože, jer 
drogačje nitko domaći nebi smio složili, ništa 
nevalja. 

Gospoda ove versti iz jedne strane brez 
službe i brez npliva sa u upravlanje, iz druge 
pako strani (većinom) ništa nerade, u nijednoj 
struci znanstvenoj se neodlikuju, nego se šetju po 
sokacima i kavanama misleći, da su spasitelji 
domovine. 

činovnik koj za plaću svoje 
osviedočenje prodaje, i sve čini, što 
vlada zapovieda, bilo baš proti do* 
bru domovine, on je nevaljani, u- 

verženi čoviek. 

% 

činovnik, koj za plaćo svoje 
osviedočenje neprodaje, nego koj 
služi zato, da upliv ima u život služ¬ 
beni, da dobro čini zemljakom svo¬ 
jim, koj voli službu ostaviti, nego 
proti naroda svoga dobri dielovati, 
on je muž čestit, kog narod pošto¬ 
vati mora, i komu niti ista vlada po- 
čitanje uz kratiti nemože. 


Digitized by LjOOQle 



Prerano je sada osudo izreći; jedva, da je 
početak učinjen; mnogi će od sadašnjih naših ne 
samo manjih nego i višjih činovnikah odstupiti, 
jer nisu za ono za što su ih metnuli... Jeli mo- 
žebiti ministerium kriv ? .. Ufano, da nije; nego 
oni naši fini Hervati, koji su samo na se i na 
svoj bližnji rod gledali, koji su samo na sebi slie- 
po klanjajuće se gledali i nje preporučivali; 
— kriepost pako i sposobnost nisu 
uvažavali... Promienom činovnikah dobit će 
i naša neugodna systema drugo lice; i bit će 
možebit bolja, nego što mislimo;.. ali tu 
trieba, da vlada oči otvori, pa da 
uči poznati poštene i sposobne Her- 
v a t e. Izuzamši sapletenost Stempelgesetza, neu¬ 
godni Verzehrungssteuer i Tabakmonopol; čemu 
se nijedna duša neraduje... 

Osobito nuždno je, da se u obzir uzmu na- 
narodne učionice, za koje do sada ministar izo- 
braženja ništa činio nije. Naš puk je po ukinutju 
tlake i po ukinutju županiske administracie muni¬ 
cipalne sve većma sam sebi prepuštjen, potriebno 
dakle jest, da se uči od malih noguh stanje svoje 
poznati, i pravom se svojim redovno, čedno i 
pošteno služiti; da nebpde izveržcn samovolji či- 

novnikah, i da ga nebude neznanstvo novih 
nredjenjah na zlo i nesrieću vodilo. — Uzmi¬ 
mo samo n. p. novačenje, koje se žrebanjem 
overšava; momci popisani niti Čitati niti pisati ue- 
znadu; nerazume način, kojim žrebanje biva, 
nerazume propise, polag kojih se popis pravi, 
nerazume povlastice i prava koja im n toj prilici 
pripadaju; i tako se mnogomu krivo čini, brez 
da si pomoći znade; drugi pako, kojim se krivo 
nećini, iz neznanstva misle, da im se krivo čini, 
te nezadovoljstvo, merzost i strah se radja kak 
ljudi o novačenju čuju... Učionicah pučkih za¬ 
daća neka bude, sirovost prostoga puka ublažiti, 
štovanje pram zakonom i poglavarom probudili, i 
-poštena načela u serdce usaditi. 

Godina 1850 sveršena je. Za želenja, za 
nadu, za djelovanje, za muku, i nevolja jedna go¬ 
dina veliko je vrieme,... nu za život jednog 
cielog naroda malo jest!.. Mirno moramo svie- 
ta tečaj promišljavati, bezstrastno presudjivati, a 
-kriepko i muževno raditi. 

Činovnici novi neka se odreknu svoga local 
•patriotisma; neka promisle, da je u cieloj kruno- 
vini Hčrvalsko-Slavonskoj jedna domovina naša, 

neka ponesn sa sobom — kamo ih goder sudbina 
bacila — svoju domorodnu dušu i pošteno serdce» 
neka neživu samo sebi nego i narodu svomu na 
korist, neka si čversto preduzmu svietu pokazati, 
•da oni u svakoj systemi znadu Her- 
v a t i biti. 

Bog s nami i naša srieća junačka! 


MP 

V ZAGREBU, 

tiskom Franje Župana. 

